Լացող երեխաների մենամարտ (2013)
**Նակի սումո** կամ **Լացող երեխաների մենամարտ** (ճապ.՝ 泣き相撲, բառացիորեն՝ *լացողների սումո*), ճապոնական ավանդական փառատոն, որն ամեն տարի անցկացվում է երկրի տարբեր քաղաքների տաճարներում։ Փառատոնի ընթացքում մինչև մեկ տարեկան երեխաները հանձնվում են սումոյի երկու ըմբիշներին, որոնք ծամածռում են դեմքերը և տարօրինակ ձայներ արձակում՝ փորձելով լացացնել երեխային։ «Մենամարտում» հաղթում է այն երեխան, ով առաջինը կամ մյուսից ավելի բարձր է լացել։ Նակի սումոյի ամենահայտնի միջոցառումը Տոկիոյի Սենսո-ձի տաճարում անցկացվողն է։

Պատմություն և ընթացակարգ
------------------------

Հաղթող երեխային օդում բարձրացրել է սումոյի ըմբիշը Տոկիոյի Ասակուսա քաղաքի Սենսո-ձի տաճարում
Նակի սումոյի փառատոնը Ճապոնիայում անցկացվում է շուրջ 400 տարի։ Ըստ ճապոնական հավատալիքների՝ նորածնի լացը վախեցնում է չար ոգիներին, և որքան բարձր է լացը, այնքան աստվածներն ավելի մեծ ուժով են օժտել երեխային, և նա այնքան առողջ կլինի։ Փառատոնն անցկացվում է ամեն տարի գարնանային «Ոսկե շաբաթվա» ընթացքում։ Փառատոնը համընկնում է Ճապոնիայի ազգային տոնի՝ Երեխաների օրվա հետ։

Մենամարտի ընթացքում սումոյի երկու սիրողական ըմբիշներ, որոնք ավանդական գոտիներով են, կանգնում են դեմ դիմաց և երեխաներին պահում են իրենց առջևում։ Մրցավարի դերում հանդես եկող քրմի հրահանգով ըմբիշները սկսում են դեմքերը ծամածռել և տարօրինակ ձայներ արձակել՝ ստիպելով երեխաներին լաց լինել։ Եթե երեխան չի արձագանքում սումոիստի գործողություններին, ապա սատանայի դիմակով մրցավարը նույնպես կարող է վախեցնել երեխային։ Մրցաշարն անցկացվում է երեխաների ծնողների համաձայնությամբ։

Փառատոնն անվճար է և բաց հանրության համար. այնուամենայնիվ, որոշ սրբավայրեր և տաճարներ պահանջում են, որ ծնողները հայտ ներկայացնեն կամ վճարեն մասնակցության համար։ Որոշ վայրեր այնքան հայտնի են, որ երեխաները ընտրվում են վիճակահանությամբ, և ծնողները ճանապարհորդում են Ճապոնիայով՝ մասնակցելու տեղ գտնելու համար։ Թեև մասնակիցների մեծ մասը ճապոնացիներ են, որոշ օտարերկրացիներ ևս մեկնում են Ճապոնիա՝ փառատոնին մասնակցելու համար։ CNN-ը հարցազրույց է վերցրել ճապոնա-ամերիկյան մի զույգից, որը ժամանել էր Նյու Յորքից՝ 2010 թվականին Ասակուսայի փառատոնին մասնակցելու նպատակով։

Ծանոթագրություններ
------------------

1. ↑  "You big crybaby: Japan's Nakizumo festival". CNN. 2010. Արխիվացված from the original on 2015 թ․ հունիսի 11. Retrieved 2015 թ․ հունիսի 10.
2. 1 2  "Sumo wrestlers bring babies to tears at Japan's Nakizumo festival". The Telegraph. 2014. Արխիվացված from the original on 2015 թ․ հունիսի 22. Retrieved 2015 թ․ հունիսի 22.
3. ↑  "Наки сумо — «борьба плачущих младенцев»". Euronews. 2014. Արխիվացված from the original on 2015 թ․ հունիսի 22. Retrieved 2015 թ․ հունիսի 10.
4. ↑  "Japan celebrates the annual crying baby competition". Tokyo Times. 2013. Արխիվացված from the original on 2015 թ․ հունիսի 22. Retrieved 2015 թ․ հունիսի 10.
5. ↑  "The crying game: Baby sumo version". Japan Daily Press. 2012. Արխիվացված է the original 2015 թ․ հունիսի 22-ին. Retrieved 2015 թ․ հունիսի 22.
6. ↑  "Marks, set...SCREAM: Sumo wrestlers try to make babies cry in bizarre contest that crowns terrified winner the healthiest". Daily Mail. 2014. Արխիվացված from the original on 2015 թ․ հունիսի 22. Retrieved 2015 թ․ հունիսի 10.
7. ↑  Berthelsen, Mads (2012 թ․ մայիսի 4). "Babies set to tear up the ring". *The Japan Times* (in ամերիկյան անգլերեն). Retrieved 2020 թ․ հունիսի 8.
8. ↑  Kovago, Simone (2010 թ․ մայիսի 6). "You big crybaby: Japan's Nakizumo festival". *CNN Travel* (in անգլերեն). Retrieved 2020 թ․ հունիսի 18.`{{cite web}}`: CS1 սպաս․ url-status (link)

Արտաքին հղումներ
----------------

* Պաշտոնական կայքը
* Լացող փոքրիկների մենամարտը (տեսանյութ)
* Լուսանկարներ «նակի սումոյի» փառատոնից

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Նակի սումո** կատեգորիայում։ |